**ЈАВНО КОМУНАЛНО ПРЕДУЗЕЋЕ „ОСЕЧИНА“**

**ОСЕЧИНА**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

**ЗА ПЕРИОД од 01.01.2019. до 30.09.2019.**

**Осечина, 31.10.2019.**

**1. ОСНОВНИ СТАТУСНИ ПОДАЦИ**

Јавно комунално предузеће „Осечина “ са седиштем у Осечини је основано je 1981. године одлуком Скупштине општине Осечина, најпре као Радна организација за комуналне делатности „Осечина“ са седиштем у Осечини. Касније је мењало организационе облике и називе, па се једно време звало „Извор“, а од 1989. године па све до данас пун назив овог предузећа гласи: Јавно комунално предузеће „Осечина“, са седиштем у Осечини, Пере Јовановића 35.

Дакле, ради се о јавном предузећу локалне самоуправе, чији је оснивач општина Осечина, а управљачка права над овим предузећем врши Скупштина општине Осечина. Она именује директора предузећа, председника и чланове Надзорног одбора, разматра и усваја годишњи програм пословања и извештај о раду.

На одређене услуге овог предузећа (вода, грејање, услуге изношења кућног смећа, паркинг услуге итд.) сагласност даје општинско веће, па и то представља вид управљања предузећем.

ЈКП“Осечина“ регистровано је у Привредном суду у Ваљеву, а од 2005. године извршена je пререгистрација у Агенцији за привредне регистре Србије, у чијем регистру је и данас.

Пословно име: Јавно комунално предузеће „Осечина“

Седиште: Осечина

Претежна делатност: Производња и дистрибуција воде – шифра 3600

Матични број: 07305290

ПИБ: 101597956

Надлежност: Министарство привреде

**2. ОБРАЗЛОЖЕЊЕ ПОСЛОВАЊА**

**ДЕЛАТНОСТИ**

1. Производња и дистрибуција воде за пиће
2. Управљање гробљима и погребне услуге
3. Управљање пијацама
4. Одржавање чистоће и зеленила на површинама јавне намене (кошење, прање)
5. Управљање комуналним отпадом
6. Изградња и реконструкција водоводне и канализационе мреже
7. Одржавање општинских и некатегорисаних путева
8. Услуге паркинг сервиса
9. Зимско одржавање локалних и некатегорисаних путева као и проходности улица
10. Услуге грејања
11. Рад за друга физичка и правна лица

**МИСИЈА**

Основна мисија ЈКП“Осечина“ је обављање делатности од општег интереса због кога је и предузеће основано у циљу задовољења потреба крајњих корисника.

Делатности које су поверене предузећу су организовано сакупљање и управљање комуналним отпадом, прикупљање секундарних сировина, црпљење атмосферских и отпадних вода, управљање гробљима и пружање погребних услуга, опремање и одржавање пијаце, одржавање чистоће и зеленила на површинама јавне намене, одржавање општинских и некатегорисаних путева, услуге централног грејања и паркинг сервиса.

Мисија је заснована на вишедеценијском искуству у обављању поменутих делатности ЈКП „Осечина“ из Осечине.

Уштеда енергије у свим областима пословања у циљу боље енергетске ефикасности и смањења губитака представља мисију ЈКП „Осечина“.

**ВИЗИЈА**

Визија се огледа у томе да континуираним вршењем комуналних и других делатности од општег интереса које предузеће обавља унапреди квалитет живота, побољша заштиту животне средине и подстиче на очување исте на територији Општине Осечина.

У том смислу, предузеће ће:

* Развијати и уводити нове делатности у сфери обављања своје основне делатности као и пратећих делатности
* Осавремењавати комуникације са свим заинтересованим странама, а пре свега грађанима
* Вршити обуку својих кадрова
* Повезивање са познатим кућама исте или сличне делатности
* Остварити највиши квалитет обављања услуга у сваком сегменту свог пословања

**ЦИЉЕВИ**

Један од основних циљева ЈКП „Осечина“ у наставку 2019. године биће повећање броја корисника услуга који су правна и физичка лица, која у складу са републичким и локалним прописима користе услуге и производе Јавног комуналног предузећа „Осечина“.

Да се настави у истом и већем обиму пружање услуга:

* Производња, хлорисање и дистрибуција воде за пиће
* Одржавање чистоће јавних површина у насељеном месту Осечина и варошици Пецка, уз поштовање економских законитости
* Уређење и одржавање паркова, зелених површина и саобраћајница у Осечини и Пецкој
* Изношење смећа за домаћинства, привреду и друга правна лица и установе
* Одржавање депоније уз изналажење начина за завршетак рекултивације постојеће и припрема рециклажног дворишта и усмеравање отпада у токове.
* Проширење, одржавање и уређење гробља и организовање сахрањивања
* Друге услуге у оквиру регистроване делатности (чишћење септичких јама, услуга машинског парка и слично)

Унапређивати професионални однос свих запослених према потрошачима и комуникација у виду:

* Ефикасности у решавању захтева и евентуалних проблема и примедби потрошача и корисника
* Избегавање ситуација које доводе до вербалних сукоба са сарадницима и корисницима
* Опхођење запослених са изразитом љубазношћу, стрпљењем и поштовањем према свим корисницима услуга
* Повећања запослених који се огледа кроз емоционалну везу запосленог са својим радним местом, тачније са својим послом, сарадницима клијентима и предузећем у целини

Побољшати начин комуницирања са потрошачима и корисницима на следећи начин:

* Информисати кориснике и потрошаче преко локалних медија о свим будућим догађајима у предузећу који су од интереса за саме њих
* Уз рачуне за комуналне услуге достављати и одређена обавештења од интереса за кориснике и потрошаче наших услуга и производа у виду летка, флајера, када се за то укаже прилика или исписати на полеђини документа.
* Унапредити транспарентност и доступност информација на порталу предузећа
* Примати телефоном рекламације и сугестије предузећа и грађана.
* Решавати у што краћем року жалбе и рекламације на услуге, испоручене производе или на рад појединаца или на рад служби

**3.БИЛАНС УСПЕХА**

Предузеће ЈКП „Осечина“ је у периоду 01.01.2019. до 30.09.2019 године остварило пословни ГУБИТАК у износу 2.499.835,76 динара. Овај резултат преставља разлику између прихода у износу 56.217.604,93 и расхода у износу 58.717.440,69 динара.

**Пословни резултат**

Остварени пословни приходи у износу од 55.785.262,81 динара и највећим делом односе се на приходе од изградње локалних путева, приходи од чистоће и приходи од воде. Приходи из осталих делатности су значајни за пословање предузећа али су они у малом износу. Укупни приходи су били планирани у износу од 55.400.000,00 динара, при чему је закључак да је предузеће у поменутом периоду остварило веће приходе од планираних, а разлог су бољи временски услови који су допринели већем обиму посла на одржавању општинских и некатегорисаних путева.

Остварени пословни расходи износе 58.515.466,96 и највећим делом се односе на трошкове зарада и накнада, трошкова материјала за одржавање путева и горива и трошкове пореза и доприноса на зараде и накнаде. Укупни планирани расходи за овај период су 55.987.000,00 из чега можемо видети да је предузеће у овом кварталу имало веће расходе од планираних, а разлог томе су много веће хаварије на опреми, посебно на одржавању грађевинских машина.

**Рашчлањени делови пословних прихода.**

 **Списак фактурисаних путева у периоду од 01.01.2019-30.09.2019 године**

|  |  |  |
| --- | --- | --- |
| **Редни број** | **Место и назив пута** | **Износ** |
| 1. | Остружањ: Кик-Јанчићи | 103.760,13 |
| 2. | С.Осечина-Алића липе | 110.827,79 |
| 3. | С.Осечина-Гачићи | 41.100,25 |
| 4. | Гуњаци-Гајићи | 60.480,12 |
| 5. | Комирић-Богдановићи | 48.705,38 |
| 6. | Гуњаци-Јаковљевићи | 51.699,91 |
| 7. | Бастав-Младеновићи | 45.001,10 |
| 8. | Осечина-конак иза Обилићеве | 42.609,97 |
| 9. | Осечина-конак од куће Бранка Петровић-Јадар | 63.001,54 |
| 10. | С.Осечина-Петровићи | 213.066,96 |
| 11. | Коњуша-Тојина колиба-Јанков вис | 89.180,63 |
| 12. | Комирић-Растик | 27.900,00 |
| 13. | Царина-Ерићи | 83.349,50 |
| 14. | Коњуша-пут уз коњушницу | 27.900,00 |
| 15. | Царина-Преска-школа | 212.830,63 |
| 16. | Остружањ-Мирковићи | 33.331,46 |
| 17. | Царина-Мирчетићи | 36.878,96 |
| 18. | Бастав-Комадићи | 94.332,92 |
| 19.  | Комирић-чишћење потока | 28.979,59 |
| 20. | Гуњаци-Перићи | 35.223,50 |
| 21. | Царина-Васићи | 66.450,11 |
| 22. | С.Осечина-Петровићи | 855.714,73 |
| 23. | Коњуша-Пропусти на путу уз коњушницу | 461.241,22 |
| 24. | Лопатањ-Мирићи | 19.339,88 |
| 25. | Остружањ-Криво брдо | 18.106,62 |
| 26. | Драгијевица-Вратоца-Ђурићи | 19.339,88 |
| 27. | Скадар-Ђермановићи | 22.022,42 |
| 28. | С.Осечина-Станимировићи | 78.404,46 |
| 29. | Братачић: Грујићи-Ђуричићи-Марковићи | 170.368,91 |
| 30. | Остружањ-Мијаиловићи | 152.099,19 |
| 31. | Драгијевица: Тимотићи-Ђурићи-Вилотићи | 189.100,00 |
| 32. | Гуњаци: Симића брдо-сокаци | 168.945,25 |
| 33. | С.Осечина-Ненадовићи | 256.106,05 |
| 34. | Братачић:Бастав-главни пут | 1.197.356,03 |
| 35. | Г.Црниљево:Влашић-Кисела вода | 269.804,73 |
| 36. | Лопатањ-Викаловићи | 246.854,60 |
| 37. | Царина-Пут за Рожањ | 298.924,45 |
| 38. | Драгијевица-елементарна непогода | 76.211,43 |
| 39. | Остружањ-Арсеновићи | 48.388,89 |
| 40. | Гуњаци-Симића брдо | 13.559,91 |
| 41. | С.Осечина-Николићи | 101.764,65 |
| 42. | Царина: Тадићи-Мирчетићи | 56.666,29 |
| 43. | С.Осечина: Ц.крст-Урошевићи | 275.776,28 |
| 44. | Плужац-Манастир-Недељковићи | 570.924,78 |
| 45. | Лопатањ-утовар шљунка | 37.029,46 |
| 46. | Скадар-Прослоп-Матићи | 68.272,88 |
| 47. | Остружањ-Мирковићи | 30.114,55 |
| 48. | Гуњаци-Весићи-Матићи | 112.632,04 |
| 49. | Бастав: Тешманов конак-Младеновићи | 1.318.683,21 |
| 50. | Драгодол-Нешковићи | 394.345,73 |
| 51. | Драгодол-Андрићи | 172.834,92 |
| 52. | Санација општинских путева од битушљунка и асфалта | 1.271.909,01 |
| 53. | С.Осечина-Остењак | 99.591,30 |
| 54. | С.Осечина-Крстићи-Самоиловићи | 63.099,15 |
| 55. | Г.Црниљево-Иконићи | 270.786,64 |
| 56. | Коњиц-Коњичко брдо | 1.259.055,55 |
| 57. | Гуњаци: Петрц-шумски пут | 142.203,60 |
| 58. | Бастав: Бобија-Трешњик | 81.530,25 |
| 59. | Гуњаци-Јаковљевићи | 54.258,30 |
| 60. | С.Осечина-Думановићи | 32.884,41 |
| 61. | Комирић:Веселиновићи-Лазаревићи | 389.458,96 |
| 62. | Комирић-Брадоњићи | 252.788,39 |
| 63. | С.Осечина-Ђурђевићи | 146.145,40 |
| 64. | Лопатањ-Живановићи | 408.941,32 |
| 65. | Лопатањ-Јанчићи | 47.288,56 |
| 66. | Гуњаци-Симића брдо | 74.386,62 |
| 67. | Лопатањ-Бирчани | 368.741,33 |
| 68. | Лопатањ-Јовићи | 94.163,71 |
| 69. | Остружањ-Гачићи | 59.822,61 |
| 70. | Гуњаци-Урошевићи | 49.344,23 |
| 71. | Осечина-Војводе Степе | 10.557,17 |
| 72. | Поправка путева по МЗ-уградња грађана | 171.688,76 |
| 73. | Гуњаци-Петрц | 363.127,05 |
| 74. | Рад грејдера и Јцб-а по МЗ | 638.955,99 |
| 75. | Сирдија-сокак Ј.Николића | 59.186,18 |
| 76. | Богданић-Јаловик | 423.275,48 |
| 77. | Комирић: Митровићи-Грујићи | 408.419,43 |
| 78. | Остружањ-Трешњик | 355.396,81 |
| 79. | Лопатањ-Викаловићи-стари пут | 42.526,06 |
| 80. | Драгијевица-Старо село | 124.293,89 |
| 81. | Гуњаци-Симића брдо | 29.121,64 |
| 82. | Скадар-Ђермановићи | 128.249,55 |
| 83. | Коњиц-Миросавићи | 84.963,40 |
|  |  **УКУПНО** | **17.223.504,64** |

**Остали радови**

|  |  |  |
| --- | --- | --- |
| **Редни број** | **Место и назив пута** | **Износ** |
| 1. | Река Пецка-уређење | 485.732,40 |
| 2. | Г.Црниљево-река Миличанска | 63.001,54 |
| 3. | Постављање Габиона на реци Остружањци | 90.800,00 |
| 4. | Комирић-Канал | 86.402,11 |
| 5. | Драгијевица-прелаз преко реке Јадар | 43.967,76 |
|  | **УКУПНО** | **769.903,81** |

Напомена: Наведени радови су изведени закључно са месецом септембром 2019. године.

**4. ЗИМСКО ОДРЖАВАЊЕ ПУТЕВА**

Зимска служба ЈКП ''Осечина'' је на основу Општинске одлуке о општинским и некатегорисаним путевима на територији Општине Осечина и ове године преузела обавезу одржавања већег дела путних праваца у зимском периоду.

Под одржавањем путева као и улица у варошици Осечина подразумева се чишћење снега машинским путем (трактори и грађевинске машине), извлачење ризле и шљаке на поједине локалитете (по налогу службе Општинске инспекције), као и ручно и машинско скидање снега и леда на тротоарима и одвоз истог.

Локални путеви које одржава ЈКП ''Осечина'' Осечина су следећи:

**О1**-II A 141 (Влашић)-Предолина-Киселавода-Јеремићевине-Рамнава-Бељевине-Миличиница;

**О2**- II Б 329 (Гвоздени мост)-Алића липе (уз Думановиће)-Мраморје- O1(Предолина);

**О3**- II Б 329 (Плавањски мост)-ОШ у Сирдији-II A 142 (Велики белег), са краком до О2.

**О4**- O3 (Цер у Сирдији)-задружна економија у Туђину засеок Вујичићи, Аћимовићи- II A 142 (Велики белег);

**О5**- Цара Душана у Осечини иде границом села Осечина-Остружањ-Лопатањ-Јанчићи – I Б 27 (Јанчића воденица);

**О6**- II Б 337 (Остружањ)-Вучак-сушара-Разбојиште- II A 143 (Бандера);

**О7**- I Б 27 (Вратоца)-Ђурићи-Брезова главица- O6 (Разбојиште);

**О8**- II A 141 (Кокорава у Гуњацима)-Братачић-Пољане-ОШ у Плушцу-Недељковићи- II A 141 (Т. колиба);

**О9**- II A 141 (Солдатовићи)- Тешманов конак- Младеновићи- пут Бела Црква-Р.Ставе са делом поменутог асфалтног пута;

**O10**-II A 141 (Матића мост)-депонија у Белотићу-дом у Белотићу- тромеђа Белотић, Бастав и Б. Црква;

**О11-** Дом у Белотићу- Буковача– Дом у Комирићу –Ђурићи –О8;

**О12**- I Б 27 (уз Коњушицу)-магацин у Коњуши-Горња мала-Вис- II A 141 (Тојина колиба);

**О13-** II A 141 (Сушара)- О8(ОШ у Плушцу),

**О14-** II A 143 (ОШ Драгодол)-Осоје-Атар- Тисовик- Тешићи – Горња Оровица;

**О15**- II A 141 (Станојевац)-Поточари- II Б 335 (Митрова радионица);

**О16**- II A 143 Саватића воденица- Саватићи- Ђермановићи- Гачине воде;

**О17**- II A 141 (Пресека)-Асанка-школа у Царини-II Б 335 (Митрова радионица);

**О18**- Пецка-Ђурићи-Јаловик- II A 143 (Ива).

Под критичне путне правце спадају сви локални и некатегорисани путеви који припадају планинском делу Општине Осечина и то :

* Локални пут Остружањ – сушара Лопатањ – Разбојиште – Ива
* Пецка – Јаловик – Ива
* Богданић – Јаловик – Ива
* Општински и некатегорисани путеви у МЗ Драгодол, МЗ Царина и МЗ Сarina

Kaко снежне падавине у току месеца јануара, фебруара и марта 2019. године нису биле великог интезитета, углавном су највеће потребе за зимским одржавањем биле управо на горе наведеним путним правцима, тј у МЗ Драгодол, МЗ Скадар, МЗ Царина и вишим деловима МЗ Лопатањ и МЗ Црниљево.

Чишћење снега у сеоском подручју углавном је вршено тракторима и то:

1. Трактор Беларус 82
2. Трактор Раковица 76 ДВ

На подручју варошице Осечина чишћење снега су вршиле комбиноване машине ЈЦБ 4ЦХ – 2 комада и грејдер

Такође је за поливање тротоара и јавних површина утрошено око 3000 литара натријум хипохлорида.

У току периода од 01.01.2019. до 31.03.2019. године део механизације ЈКП ''Осечина'' је радио на зимском одржавању путева у Општини Осечина.

Том приликом су чишћени сви Општински као и велики број некатегорисаних путева, с тим што је већи акценат био на путевима у планинском делу, тј у вишим деловима МЗ Драгодол, МЗ Царина, МЗ Скадар и МЗ Лопатањ самим тим јер су и падавине биле израженије као и висина снега. Посебне проблеме су стварали снежни наноси на појединим деоницама ( Тисовик, Прослоп, Вујићи, Ерићи, Њиве, Ива и.т.д ) тако да су поред редовног чишћења тракторима, морале да се укључе и грађевинске машине.

На Општинске и некатегорисане путеве је пред и у току зимске сезоне извучено око 150 м3 шљаке и треба напоменути да је проблем у недостатку исте јер је фирма ''Подгорина фрукт'' прешла на нове начине грејања, а управо највеће количине шљаке су коришћене од котларнице те фирме.

Улице и тротоари у варошицама Осечина и Пецка су уредно чишћене како механизацијом тако и ручно, а тротоари и јавне површине су у неколико наврата посипани мешавином соли и ризле као и раствором CaCl.

Укупни пословни приходи зимске службе у овом периоду износе 3.562.167,46 динара.

1. **ОДРЖАВАЊЕ ЧИСТОЋЕ И ХИГИЈЕНЕ НА ТЕРИТОРИЈИ ОПШТИНЕ ОСЕЧИНА**

**Прање улица и тротоара у периоду 01.01.2019 – 30.09.2019.**

**Јануар :**

Због снежних падавина током јануара месеца највише времена и радне снаге је потрошено на уклањање снега са јавних површина, коловоза и мостова. По потреби радници су у неким деловима и ручно лупали лед и уклањали са тротоара, ивичњака и пролаза. На Бадњи дан у варошици Пецка је уклоњен сав снег да би се несметано одржала манифестација „Божићни коњи“. Током јануара није било прања улица али се интензивно радило на спречавању поледице третитањем тротоара са ЦаЦЛ2 и кухињском соли као и чишћење сливника за брже отицање воде.

**Фебруар:**

Када су се стекли услови за прање урађено је детаљно прање варошица Осечина и Пецка, при чему се због ефикасности радило и викендом. Укупно је са 16 смена и 4 радника обављено прање, стим што су ангажовани и додатни радници на уклањању шута.

**Март:**

Прање улица у Осечини- уже и шире зоне – 7 смена, уклоњена велика количина шута после зиме.

Прање варошице Пецка- 3 смене, уклоњена велика количина ризле и шута

**Април:**

Обављено комплетно прање шире и уже зоне варошице Осечина, при чему је за прање утрошено 116 цистерни воде у 12 радних смена.

Рађено је и прање варошице Пецка.

**Мај и Јун**:

По потреби је рађено прање варошице Осечина, док је урађено детаљно прање варошице Пецка крајем месеца јуна због одржавања манифестације „Две обале једна Дрина“.

У периоду од 01.01.2019 до 30.06.2019 за прање варошица Осечина и Пецка утрошено је 385 цистерни од 7м3 воде, док је за отклањање кварова на канализационој мрежи утрошено 41 цистерни од 7м3 воде.

Прање се организовало, углавном, у две смене и суботом јер због обима посла није могло се одрадити у редовне радне сате.

Током фебруара је рађено ручно уклањање снега са тротоара.

Прво су поливане површине испред Дома здравља, тротоара према школи, вртића, испред апотека и стајалиште за аутобус.

Рађено је свакодневно чишћење тротоара ручно а такође и поред ивичњака и пражњење уличних канти, а такође где је било потребе снег је уклањан и са пролаза.

Током викенда, углавном недељом обављано је дежурство радника на одржавању чистоће јер су канте и жардињере биле углавном увек пуне па је требало да се одпразне као и да се покупе неконтролисано побацани папири, кесе и други отпад.

На зеленим површинама је засађен један мањи број једногодишњег цвећа јер због лоших временских услова није се ишло на проширење и на већи обухват са цвећем. Извршено је орезивање украсног зеленила.

**Јул** :

Током месеца јула обављено је комплетно прање шире и уже зоне варошице Пецка. Радови су обављани у две радне смене. За прање је утрошено 23 цистерне воде ( око 165 м3)

У другој половини јула извршено је и прање улица у варошици Осечина и то шире и уже зоне. Радови су обављени у три смене, утрошено око 240 м3 воде тј. 33 цистерне.

У првом делу месеца јула није се организовало прање улица због ангажовања цистерне на гашењу депоније.

**Август:**

Током августа обављено је прање варошице Осечина у првој половини месеца (3.4.6. и 7. августа ) као и детањно прање шире, уже зоне и паркинга школе и простора испред Спортског центра тј. локацијама на којима се обавља манифестација ,,Сајам шљива“ за где је утрошено 158 цистерни воде (око 1106 м3) .

У овом периоду су снабдевена и нека домаћинства са водом на сеоском подручју, као и поливање деоница пута након реконструкције .

Прање је организовано, углавном, у две смене и суботом обзиром на обим посла који није могао бити постигнут само у редовне радне дане.

**Септембар:**

Средином септембра извршено је прање Пецке са 24 цистерне (око 170 м3 воде) док у Осечини није вршено прање улица. У овом периоду рађено је отпушавање канализације у Пецкој, у Подгорина-Фрухт, као и снабдевање корисника пијаћом водом у сеоском подручју.

**За период 01.01.2019. до 30.09.2019. године утрошено је 599 цистерни воде, а то је око 4200 м3** воде.

**Јавна хигијена:**

Свакодневно чишћење тротоара и поред ивичњака и пражњење уличних канти обављано је са три радника .

Током викенда, углавном недељом обављано је дежурство радника на одржавању чистоће јер су канте и жардињере биле углавном пуне током викенда па је требало да се одпразне као и да се покупе неконтролисано побацани папири, кесе..

На зеленим површинама је засађено једам мањи број једногодишњег цвећа, а због лоших временских услова није се ишло на проширивање и на већи обухват са цвећем . Извршено је орезивање украсног зеленила и у овом периоду није било нових набавки.

**ИЗНОШЕЊЕ СМЕЋА**

У првом кварталу године смеће се износило само са једним смећарем и трактором са којим се преузимало смеће и превозило до депоније са руралног подручја.

У рад је укључен и нови смећар добијен из донације тако да су једном седмично пражњени контејнери на релацији Осечина-Коњуша, Осечина-Остружањ-Марковићи, и Криво брдо и Лопатањ где су постављени жичани контејнери што је у претходном периоду рађено једном у петнаест дана (2 пута месечно).

Изношење смећа (домаћинства, фирме и установе) је рађено по устаљеном распореду и до застоја је долазило због квара на старом смећару тако да је више пута смеће са Остружањског пута изношено петком уместо средом како је предвиђено распоредом.

Након првог отапања снега активно се кренуло са уклањањем смећа поред путева у селима као и одвоз смећа са сабирних пунктова.

Због све већег прилива смећа у контејнере и сабирне пунктове успоставља се динамика да се у свим местима у сеоском подручју контејнери празне једном седмично.

Због разбацаног смећа на мање и веће гомиле као и појединачно по не приступачном терену чишћење је прилично споро и отежано тако да се поред ова два правца очистио и пут Остружањ-Лопатањ (до сушаре) и започето чишћење поред асфалтног пута Осечина-Лозница што ће се наставити и у априлу.

Четвртком се износи смеће из варошице Пецка стим што се наизменично празне контејнери на релацији Пецка –Ива и Скадар, Прослоп, Царина и Пуљези и Симића брдо, и на овом делу се успоставља динамика за чешће пражњење контејнера ван варошице.

Од јуна месеца због стања на терену на наведене релације се није ишло сваких 15 дана већ сваке седмице.

Пражњење жичаних контејнера обављало се трактором са ручним утоваром или камионом са машинским утоваром (Богданић, Јаловик и Сирдија), а сада се углавном утовар обавља машински а превоз камионом., а када се превоз обавља камион – смећаром тада се смеће утовара ручно.

Највећи прилив смећа је у МЗ Сирдија поред асфалтног пута, МЗ Лопатањ у Јанчићима и МЗ Гуњацима на Богданићу и ови контејнери се празне два пута месечно.

У периоду од 16. – 22. априла организовано је прикупљање кабастог отпада у целој варошици, где су грађани на огласним таблама могли видети обавештење о акцији. Одређено је 11 пунктова где су грађани могли да изнесу сав непотрабни кабасти отпад. Ова акција је спроведена на основу општинске Одлуке о комуналним делатностима.

У периоду од 01.01. до 30.09.2019. постављено је 27 контејнера на нове локације док су три замењена због поправке.

Нове локације на којима су постављени контејнери су: насеље Јаловик (4), варошица Пецка (3), засеок Живановићи (1), Гуњаци-Симића брдо (1), Туђин(1), Думановићи (2), Остружањ – скретање за Радовановиће (1), Пискавице (2) – скретање за Бабиће (1) и Крстићи (1) , Пољане – пут према Гајевима (1), Комирић школа (1), Драгијевица школа (1), МЗ Коњиц – Миросавићи (1), варошица Осечина (3), и због повећане количине смећа дуплиран је контејнер „Код Ораја“ на релацији Осечина- Лозница у селу Плужац.

За све ове послове на изношењу смећа се пишу у превознице у које се уписује и бр.путног налога превозног средства. Превознице се прилажу уз грађевински дневник у којем се води евиденција редовних послова на јавној хигијени, кошењу и прању улица на основу чега се повлаче средств одобрена буџетом општине.

Укупна обрачунска површина за изношење смећа је 92.919 м2, од тога су правна лица 20.732 м2 а грађани 72.187 м2, при чему је остварен пословни приход у износу од 6.527.789,10 динара.

Пословни приход настао од одржавања јавне хигијене и прања улица у варошицама Осечина и Пецка у периоду од 01.01.2019. до 30.09.2019. износи 5.727.272,76 динара.

**ДИВЉЕ ДЕПОНИЈЕ**

Након отапања снега пре почетка вегетације са више места су уклоњене дивље депоније и сакупљено смеће поред путева. Детаљно, пешице радници су купили разни отпад са леве и десне стране пута поред путног правца Осечина –Пецка, Осечина-Влашић-Тојина колиба-Плужац – Ораји, Осечина-Лопатањ-Разбојиште. Уз пут су покупљене мање гомиле отпада, џакови пуни отпада, пластичне флаше, кесе и др. све поред пута, у шуми и поред њива што се могло уочити.

Дивље депоније представљају озбиљан проблем на територије општине Осечина при чему је у току прва три месеца 2019. године акценат стављен на чишћење дивљих депонија које се налазе на великим удаљеностима (Тисовик, Прослоп, Драгодол, Пут према Рожњу, Пут Горње Црниљево Миличиница, Гуњаци).

И након великог ангажовања службе за прикупљање и одвоз смећа и након санације великог броја дивљих депонија у 2019-ој години дошло је до поновног накупљања смећа по појединим местима поред путева (шуме, канали, пропланци...). углавном су то мања сметлишта али су нека од њих на веома не приступачним теренима што захтева доста времена за рад, па је због бржег рада и превоза на неке локације ангажована и утоварна машина и камион.

У 2019-ој години са уклањањем дивљих депонија започело се у другој половини фебруара, при чему су одвежене велике количине смећа поред реке Пецке (Станојевац) а такође и Ромско насеље Јаловик у близини има дивљу депонију коју није могуће санирати без каиона и машине за утовар.

У марту месецу смеће са дивљих депонија је одвожено и сакупљано у складу са планом и распоредом уклањања смећа са дивљих депонија (Лопатањ-Ћосићи-Мирићи-Бирчани-Бочићи-Ђурићи-Тешићи-Разбојиште.

У трећем кварталу 2019. године на основу налога комуналне инспекције уклањане су дивље депоније са руралног подручја. На неким местима где је у предходном периоду уклоњено смеће, грађани су поново одлагали смеће тако да је ангажована служба из ЈКП да исте уклони.

Пословни приход настао чишћењем и санирањем дивљих депонија у првих девет месеци 2019. године износи 2.024.317,82 динара.

**КОШЕЊЕ И ОДРЖАВАЊЕ ЈАВНИХ ПОВРШИНА**

Рађено је орезивање и поправка вишегодишњег украсног зеленила .

Рађена је садња једногодишњег украсног цвећа на кружном току, испред аутобуске станице и испред општине.

Ручно је уклањан сав снег са мостова, пешачких пролаза, тротоара, прилаза јавним установама (вртић, школа, пошта, апотека), а затим су два пута детаљно третиране јавне површине са течним калцијум-хлоридом у Осечини и Пецкој.

Када су услови дозвољавали у више наврата извршено је ручно лупање леда и уклањање истог са јавних површина.

Свакодневно се ради ручно чишћење и уклањање отпадака у ужој зони са пражњењем улицних корпи.

Кошење јавних површина у трећем кварталу је настављено као што је обаваљно и у другом годишњем кварталу .У овом периоду су кошене површине: банкина реке Ловачке као и банкине Државних путева- Ваљевском пута, Лозничком путу и путу за Црнињево. Два пута је кошена ужа зона Х.Вељкова, Цара Лазара, Браће Недића.

Кошење је започето 16 априла, тако да је у периоду до 30.09.2019. рађено кошење гробља 4 пута, поред Ловачке реке, банкине на Ваљевском путу и на путу за Црниљево кошено 3 пута, док је ужа зона у варошици Осечина ( Хајдук Вељкова, Цара Лазара, Браће Недића, Улица Пере Јовановића и насеље Пискавице) кошена 5 пута.

Кошење у Пецкој је било два пута - банкине речних токова, а четири пута поред објеката и тротоара.

Орезивање и поправка вишегодишњег украсног зеленила.

Садња једногодишњег украсног цвећа, као и одржавање и заливање током претходног периода на кружном току, испред аутобуске станице и испред општине.

**Водоснабдевање:**

**ОДРЖАВАЊЕ САНИТАРНЕ ЗОНЕ ЗАШТИТЕ ИЗВОРИШТА**

На Кику се налази сабирни резервоар и на њему је извршена поправка ограде и сечење високог растиња. Урађена је нова капија и поправљена ограда на изворишту Пецка као и текуће одржавање црпне станице и пумпи. Урађена је набавка хлора и другог материјала за изворишта за потребе на годишњем нивоу.

 Кошење изворишта у Драгодолу и извориште ,,Пецка “и Остружањ у извештајном периоду био је по два пута. Детаљно је чишћена ограда непосредне зоне изворишта ,,Драгодол“као и зоне резервоара.

Због дуготрајне суше и и могућности смањења воде на изворишту ,,Пецка“ извршена припрема бунара на изворишту ,,Остружањ“.

У периоду од 01.01. до – 30. 09.2019. год. праћен је квалитет воде за пиће .У овом периоду од стране Завода за јавно здравље Ваљево урађено је 180 комплетних анализа ( микробиолошко стање и хемисјских састав) којима се потврђује исправност воде за пиће у Осечини. У пет узорака сирове воде (вода пре хлорисања) је идентификована непожељна бактерија –  *Eserihica coli i Bacillus*  које се уништавају са малом концентрацијом хлора. У свим другим случајевима као и узорци из мреже су били исправни.

У водоводном систему у Пецкој такође је праћен квалитет воде, и то укупно 9 пута у периоду од 01.01.-30.09.2019. године, јер како налаже Правилник број узорака се узима према укупном броју потрошача.

**ОДРЖАВАЊЕ ДЕПОНИЈЕ И ПРАЖЊЕЊЕ СЕПТИЧКИХ ЈАМА**

Oдржавање депоније у првих шест месеца је било у четири наврата и то разгртање комплетне депоније.

У трећем кварталу 2019. године долазило је до честог самозапаљивања лагерованог отпада на депонији и да би се сузбило ширење дима и гасова са депоније свакодневно се обилазила депонија и поливала великим количинама воде. Током јула и августа утрошено је 71 цистерна воде (око 500 м3) а када су се стекли услови за наношење шљунка тада је довезено око 583 м3 шљунка који је распланиран по телу депоније.

На депонији постоје табле обавештења о раду депоније и начину депоновања од трећих лица. Без обзира на обавештења, грађани се бахато понашају и остављају смеће на капији депоније и уништавају капије као ограду депоније.

Урађен је План прилагођавања депоније са корективним мерама за наредни период на основу Закона о комуналним делатностима и одржавању депонија, који је усвојен од стране Надзорног одбора ЈКП Осечина а на исти дата сагласност од стране Министарства за заштиту животне средине.

Пражњење септичких јама у првих девет месеци 2019. године је било код 80 корисника, при чему је извучено укупно 158 цистерни за фекалије и остварен је приход у износу од 424.864,39 динара.

Други послови у оквиру комуналних делатности:

* Уклањање пањева поред корита реке Јадра рађено је у марту ангажовањем два трактора, комбиноване машине за утовар као и физичке радне снаге у трајању од два радна дана.
* Изграђена су постоља за контејнере и то на локацијама: ул. Болничка, ул. Цара Лазара, ул. Пере Јовановића и насељу Пољане. Ова изградња постоља за контејнере ће се наставити и у наредном периоду.
1. **ПОСЛОВНИ ПРИХОДИ ОД РАДА СЛУЖБЕ ВОДОВОДА И КАНАЛИЗАЦИЈЕ**

Водоснабдевање је било уредно без застоја. Рађено је редовно одржавање пумпи и бунара са две интервенције на бунару 2 и бунару 3 па је затим настављен рад свих бунара редовно.

У периоду септембра започето допремање воде са бране у наплавни базен на изворишту. Водом се подхрањивала издан тако да у бунарима није било великих осцилација у овом кварталном периоду.

Редовно се ради праћење квалитета воде, одржавање зоне санитарне заштите и објеката се ради по програму (ХАСАП у водоснабдевању) и стандарду.

Инспекцијски прегледи су уредни а раде се и редовни санитарни прегледи радника.

За потребе службе водовода и канализације купљена је ХИЛТИ бушилица у износу од 115.165,20 динара.

Произведена и утрошена количина воде у варошици Осечина:

|  |  |  |
| --- | --- | --- |
| I | **Произведена вода у Осечини** | **293.768 м3** |
| 1. | Осечина-домаћинства | 117.726 м3 |
| 2. | Осечина-правна лица | 28.147 м3 |
| 3. | Осечина-испоручена вода ПЗП |  454 м3 |
| 4. | Осечина -прање улица |  4.200 м3 |
| 5. | Осечина-канализација |  322 м3 |
| 6. | Испорука воде трећим лицима | 300 м3 |
| II | **Укупно утрошена вода за Осечину(1-6)** | **151.149 м3** |
| III |  **Разлика -губици (I-II)**  | **142.619 м3** |

За варошицу Пецка у периоду од 01.01.–30.09.2019 фактурисано је 20.374 m3 воде, од тога домаћинства 17.114 m3 а правна лица 3.260 m3 .

У току су радови на реконструкцији дела секундарне водоводне мреже у варошици Пецка чија је вредност око 3.700.00,00 динара.

Укупан пословни приход настао од производње и дистрибуције воде у периоду 01.01.2019-30.09.2019. износи 6.674.358,89 динара.

Укупан пословни приход настао од канализације у периоду од 01.01.2019.-30.09.2019. године износи 275.395,23 динара.

1. **ИЗВЕШТАЈ О РАДУ ПАРКИНГ СЕРВИСА ЈКП „ ОСЕЧИНА“**

Паркинг сервис ЈКП „ Осечина “ , почео је са радом 03.07.2017. год.

Паркинг сервис обухвата шест улица, укупно 151. паркинг место.

Радно време службе – радним данима од 07-17 часова, суботом од 07-13 часова.

ФИНАНСИЈСКИ ИЗВЕШТАЈ ПАРКИНГ СЕРВИСА ЈКП „ ОСЕЧИНА “

01.01.2019 – 30.09.2019. год.

 I - SMS поруке

|  |  |  |  |
| --- | --- | --- | --- |
| Назив | Фактурисано | Наплаћено | Салдо |
| Telekom | 278.993,99 | 171.856,00 | 107.137,99 |
| Telenor | 117.232,00 | 90.968,77 | 26.263,23 |
| Vip | 82.785,66 | 63.996,00 | 18.789,66 |
| УКУПНО | 479.011,65 | 326.820,77 | 152.190,88 |

II – Повлашћене паркинг карте ( станарске карте )

|  |  |  |
| --- | --- | --- |
| Назив | Фактурисано | Наплаћено |
| Станари | 57.960,00 | 57.960,00 |
| Укупно | 57.960,00 | 57.960,00 |

III – Паркинг карте – мењачнице ( дневне и сатне карте )

|  |  |  |
| --- | --- | --- |
| Назив | Фактурисано | Наплаћено |
| Паркинг карте –САТ ( 24,00 дин. ) | 105.498,00 | 105.498,00 |
| Паркинг карте –ДНЕВНА ( 110,00 дин. ) | 75.627,00 | 75.627,00 |
| УКУПНО | 181.125,00 | 181.125,00 |

IV- Доплатне паркинг карте (600,00 дин)

|  |  |  |  |  |  |
| --- | --- | --- | --- | --- | --- |
| Назив | Наплаћене паркинг карте | Наплаћенепаркинг карте(Преко извода) | Ненаплаћенепаркинг карте | Послатеопомене | Сторниранекарте |
| Благајна | У обради | У реализ. |  |
| Доплатнепаркинг карте | 39 ком23.400,00 | 117 ком70.200,00 | 47 ком28.200,00 | 120 ком72.000,00 | 44 ком |
| Укупно : | 23.400,00 | 70.200,00 | 28.200,00 | 72.000,00 | / |

V-Mесечне паркинг карте (1000,00 дин)

|  |  |  |
| --- | --- | --- |
| Назив | Фактурисано | Наплаћено |
| Месечне | 61.000,00 | 61.000,00 |
| УКУПНО | 61.000,00 | 61.000,00 |

Сторниране паркинг карте ( разлог сторнирања ) :

1. Плаћена смс карта - грешке у раду система,

2. Грешке у раду оператера ( Telekom, Telenor, Vip )

3. Погрешно послата СМС порука корисника ( слово, број ).

1. **ФИНАНСИЈСКИ РЕЗУЛТАТ**

Финансијски приходи у овом периоду износе 178.508,19 динара и то се односи на приходе од камата. Планирани финансијски приходи су били 222.000,00 динара. Разлог мањег остварења прихода лежи у чињеници и да смо у овом периоду имали мање фактурисање за комуналне услуге конкретно за воду тако да на мање износе иде и мања камата.

Финансијски расходи у овом периоду су били 52.847,28 динара и њих чине расходи камата у пуном износу. Планирани финансијски расходи су били 60.000,00 па је предузеће успело да оствари мање финансијске расходе од очекиваних.

Остали резултат

Остали приходи предузећа су били 61.652,22 динара , а планирани 51.000,00 па је у овом периоду предузеће имало веће приходе од планираних а односе се на приходе од пијачних услуга односно наплате резервација тезги и точења воде у кругу предузећа.

Остали расходи су износили 19.771,91 , док су планирани били у износу од 77.000,00 што говори да су у овом периоду ови расходи мањи од предвиђених, а односе се на одобрени рабат који се даје мењачницама за продају паркинг карти, при чему су мењачнице продале мање паркинг карти у односу на исти период претходне године.

**8.1.БИЛАНС СТАЊА**

**АКТИВА**

Када се погледа овај финансијски извештај види се да је нематеријална имовина била мања од планиране и сада износи 15.572.000,00, док је планирана била 19.625.000,00. Разлог тога је што су одређени пројекти реализовани па се налазе на некретнинама.

Некретнине, постројења су у смањеном износу у односу на оне очекиване, јер није било комплетнe реализацијe пројеката.

Код залиха је дошло до смањења укупне количине материјала, резервних делова, алата и ситног инвентара током првог квартала, али пошто је то обртна имовина очекује се да она доста варира до краја године.

Дати аванси су мало повећани јер је дошло до уплате угља авансно РБ Колубара, али то не утиче битно на финансијску позицију ЈКП“Осечина“.

У потраживањима је значајно велики износ пошто је предвиђање било да ће предузеће покушати да наплати сав износ од купаца у земљи, али током овог периода тај износ је 26.672.902,19 динара. Наплата у складу са планом се очекује у наредном кварталу.

У осталим активним позицијама извештаја о финансијском положају предузећа није било значајних одступања.

**ПАСИВА**

Износ државног капитала је 139.763.790,06 што је испод очекиваног, а требао је да буде 170.555.000,00 динара и наведени износи се односе на тренутно стање али ако дође до реализације целокупног плана пре свега улагања у водоводну мрежу као и опрему, стање на државном капиталу ће бити као у плану јер је сада реализован само период од почетка календарске године до 30.09.2019. Код осталих позиција капитала није било промена у односу на план за 2019. годину.

Обавезе према добављачима су сада 12.890.599,95 а биле су планиране у износу од 12.354.000,00 динара и оне су веће од планираних за 536.599,95 динара.

У осталим пасивним позицијама извештаја о финансијском положају предузећа није било значајних одступања.

**8.2. ИЗВЕШТАЈ О ТОКОВИМА ГОТОВИНЕ**

**ПОСЛОВНЕ АКТИВНОСТИ**

Предузеће је остварило нето одливе из пословних активности што одудара од планираних. Овај податак није добар показатељ да је предузеће ликвидно, али собзиром на готовину на почетку обрачунског периода ово стање је анулирано тако да је предузеће ликвидно.

**ИНВЕСТИЦИОНЕ АКТИВНОСТИ**

Планиран је одлив од куповине нематеријалне имовине, некретнина , постројења и опреме у износу од 13,5 милиона али тај износ се у стварности није значајно мењао у односу на план па смо имали одливе из активности инвестирања, јер новац за инвестирање камиона смећара је дошао у 2018. години а утрошен у 2019. години.

На овој позицији дошло је до прилива а тако и до одлива новца јер је набављен камион кипер МАН са три осовине које је оснивач исфинансирао у потпуности.

**АКТИВНОСТИ ФИНАНСИРАЊА**

У периоду 01.01.2019-30.09.2019 није било планирано повећање ни смањење капитала што није резултирало приливом из активности финансирања, а разлог томе је јер није било планираног увећања капитала.

Остале активности финансирања су без промена, нису биле планиране, а и није било промена.

Овај показатељ није најбољи за ликвидност пошто би требало да имамо приливе.

Укупан нето новчани ток је негативан, али овај износ није претерано велики. Са повећањем пословних активности у наредном периоду би требало да он постане позитиван. У наредном периоду се очекују инвестиције, а не би требало да буде смањења капитала што нам говори да ће овај показатељ бити доста бољи. Готовина на крају обрачунског периода је у плусу јер смо на почетку обрачунског периода имали знатно већу готовину.

**9.ТРОШКОВИ ЗАПОСЛЕНИХ**

Трошкови запослених се крећу у границама планираних, тачније уз минимално повећање јер је дошло до пријема радника што је објашњено кроз динамику запослених.

**10. ДИНАМИКА ЗАПОСЛЕНИХ**

Број запослених се није мењао.

**11. КРЕТАЊЕ ЦЕНА ПРОИЗВОДА И УСЛУГА**

Цене производа и услуга предузећа “ЈКП“ Осечина се нису мењале у претходном периоду и оне су по утврђеном ценовнику из претходног периода.

**12.СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће је у прва три квартала имало субвенције за посебне намене и по плану утрошило исте за набавку камиона кипера у износу од 5.530.740,00 динара.

**13. СРЕДСТВА ЗА ПОСЕБНЕ НАМЕНЕ**

У току периода 01.01.2019-30.09.2019. предузеће је на нивоу групе расхода трошило средства у границама планираних. У оквиру ових средстава налазе се издвајања за донације, помоћ хуманитарним организацијама, односно спортским клубовима и удружењима регистрованим на територији општине Осечина, али за горе наведене трошкове предузеће није трошило средства. Ту су још и трошкови репрезентације и трошкови рекламе и пропаганде. Ови издаци су границама планираних, али политика предузећа је да се ово повећа како би се дошло до бољих односа са грађанима, што би их подстицало да редовније плаћају своје обавезе.

**14. ИЗВЕШТАЈ О ИНВЕСТИЦИЈАМА**

Није било инвестиција у претходном периоду. ЈКП Осечина зависи од средстава које распоређује СО Осечина, па од тога зависе и додатне инвестиције.

**15. ЗАКЉУЧНА РАЗМАТРАЊА И НАПОМЕНЕ**

Из досадашњих извештаја за прва три квартала предузеће је пословало са губитком што је карактеристично за ово предузеће јер је неактивнији период за грађевинску оперативу, међутим у наредном односно четвртом кварталу очекујемо значајно повећање прихода, што би довело предузеће на позитиван резултат, што се види из приказаних билансa.

Очекује се још већи раст прихода у последњем кварталу извештавања, али ако знамо да тада имамо обрачун амортизације на годишњем нивоу која ће повећати расходе и смањити добит, онда рачунамо да ћемо бити позитивни.